ตอนนี้ อายุ 29 ค่ะ มีโรคประจำตัวเป็น HT in the young สาเหตุเกิดจากต่อมหมวกไตผลิตฮอร์โมนมากเกินไปความดันตอนไม่กินยาอยู่ 160-170กว่าๆ ตัวล่าง 100 นิดๆกินยาแล้ว ความดันอยู่ที่ 140-155 ตัวล่าง 90 กว่าๆค่ะเนื่อจากมีความจำเป็นต้องไปเข้าค่าย อยากทราบว่าจะออกกำลังกายได้หนักแค่ไหนค่ะโปรแกรมการฝึก มีวิ่งเช้า-เย็นครั้งละ 1 ชั่วโมง ว่ายน้ำจากกลางทะเลเข้าฝั่ง ฝึกระเบียบแถวกลางแดด ในช่วงบ่าย เดินทางไกล โดยทำทุกวัน เป็นเวลา 1 เดือนค่ะ
สวัสดีค่ะ HT in the young หรือความดันสูงในคนอายุน้อยนั้น ไม่ใช่ความดันโลหิตสูงแบบในผู้สูงอายุที่ไม่จำเป็นต้องหาสาเหตุ สาเหตุที่เป็นไปได้และควรแก้ไข เช่นภาวะหยุดหายใจขณะหลับ โรคไต ปัญหาต่อมไทรอยด์ เนื้องอกที่ต่อมหมวกไตดังที่เป็นอยู่ หลอดเลือดผิดปกติแต่กำเนิด การใช้ยาบางชนิด การใช้สารเสพติด หรือแอลกอฮอล์ เป็นต้นดังนั้นการรับประทานยาลดความดันและรักษาตามสาเหตุที่มีถ้าทำได้นั้น สำคัญมากการออกกำลังกายหนักๆในคนที่มีโรคความดันสูงนั้นอาจจะยังเป็นข้อห้ามนะคะ จากที่บรรยายมาน่าจะเป็นการออกกำลังกายหนักพอสมควร แนะนำสอบถามแพทย์ผู้รักษาโดยตรงอีกครั้งจะดีกว่า ถ้าทำไม่ได้จริงๆ ควรให้แพทย์เขียนใบรับรองแพทย์ยืนยันการเจ็บป่วยให้ค่ะ